
Vivendi Telecom Hungary 
viszonteladó 


LG Z95FT DVD-ROM (dobozo 


MTE — 68.890Ft:ÁFA : 
CET e szar E Ö1SFT £ 40x CD-RW (dobozos) : 
113.98OFt4ÁFA 
LG 999FT 1 40x CD-RW (dobozos) : 
94.980 Ft 1. ÁFA 5 
LG 1510TFT 1. combo drive [/ Ik 
115.980 Ft x ÁF. 


Monitorokra 3év, egyé ter 
Z2év LG garancia! 

Az idén sem múlik el az ősz informatikai vásár nélkül. 
Az INFOmarket szervezői ezúttal a BNV-vel való időbeli-térbeli 
egybeesésre tettek: akik most feltöltődtek látnivalóval 
a legnagyobb magyarországi fogyasztói vásáron, 
vethetnek egy pillantást az informatikai újdonságokra is. 


sunkat a vásárban, hogy örvende- 
zünk egy kicsit: lám mégiscsak bekö- 
vetkezett, amire sokan nem számítottak, 
amire sokan fanyalogva legyintettek. Lett 
vásár, még ha méreteiben — egyelőre — 
nem is vetekedhet a hajdani tavaszi és 
őszi vásárokkal, az Ifabóval (majd Infóval) 
és a Compfairrel. Harminc egynéhány ki- 
állító jóvoltából, akik hisznek a szakma 
sikerében — még a recesszió közepette is 
-, közel ezer négyzetméteren számos ér- 
dekesség várja a látogatókat. 
A látnivalók zöme ezúttal is az infor- 
mációtechnológia témaköréből kerül ki, 

de jelentős területet foglalnak a távközlés 
újdonságai is. Aki akar, vetélkedhet, játsz- 
hat, és persze — ha ideje engedi — szörföz- 
het az interneten. Körképünkben ízelítőt 
adunk a látnivalókból. 


A Hadrianus Kft. 1996 óta foglalkozik 
használt IT termékek importjával, nagy- és 
kiskereskedelmével. Nem akármilyen por- 
tékáról van szó, hanem kizárólag úgyne- 
vezett A-brand termékekről, azaz világcé- 
gektől származó márkás gépekről, alkatré- 
szekről. Csak néhány név a palettáról: 
Compag, Dell, IBM, Siemens, Toshiba. 


e LKOZ ÉBE ANNE SZIA ELENYESZO SZEzT el SZE ID I IEZIZOYA 


A Hadrianus weboldalán jobbnál-jobb ajánlatok 
közül választhatunk 


A vásáron gazdag termékpalettával 
várják a látogatókat, akik válogathatnak a 
kedvező árú alapgépek (Pentium I-III), a 
monitorok . (15-21"), a  notebookok 
(Pentium I-III, valamint a lézernyomtatók 
között. 

A Hadrianus fő profilja a nagykereske- 
delem; a cégnek országosan több mint 
250 viszonteladója van, de kapcsolatban 
állnak a közintézményekkel is, és kiske- 
reskedelmi üzletükben a végfelhasználók 
igényeit is kiszolgálják. Ezenkívül belföldi 
felvásárlással is foglalkoznak, bár ez a te- 
vékenységük ma még nem jelentős. A 
Hadrianus idén tavasszal elnyerte az ISO 
9001/2000 minősítést. 

A gazdag termékpaletta mellett a stan- 
dot a vásárra időzített különleges akciók 
miatt is érdemes felkeresni. 


Az INFOmarket keretében rendezik 
meg az Országos Középiskolai Counter- 
Strike Bajnokságot (www.cs.atom.hu), az 
Atom Computer Kft. és a Kalmár László 
Számítástechnikai Szakközépiskola szer- 
vezésében. A Counter-Strike számítógé- 
pes akciójátékban 5 fős csapatok küzde- 
nek egymás ellen egy valósághűen meg- 
rajzolt és animált világban. 

Az 5 fős középiskolai csapatok iskolá- 
jukat képviselve jelennek meg a rendez- 
vényen és a nyertesek egy-egy nagy érté- 
kű videokártyát kapnak az Enternet Kft.- 
től. Ezenkívül fejenként 100 ezer forintos 
támogatást szereznek iskolájuknak, ame- 
lyet a Hungexpo Rt. biztosít szakképzési 
alapjából. A játékosok iskolái között ösz- 
szesen 500 ezer forint értékű középiskolai 
oktató  szoftvercsomagot sorsolnak ki, 
amelyet az N-TEC Kft. ajánlott fel. 

A bajnokság lebonyolítását a FIX.TV 
vállalta, Gyetvai Kristóf műsorvezetésé- 
vel. Az esemény folyamatosan látható 


díjakért mérkőzhetnek egymással 

lesz a www.enternet.hu weboldalon. A 
verseny látványos show-val zárul, a győz- 
tes csapat pedig összemérheti erejét a Da- 
nubius rádió műsorvezetőiből verbuváló- 
dott ötfős kommandóval. 


"ai Arcanum Adatbázis 


A cég saját kiadású irodalmi, történel- 
mi, művelődéstörténeti CD-ROM-okkal 
jelenik meg a kiállításon. A jól ismert 
VersTár (49 magyar költő összes verse) és 
BibliaTéka (13 teljes biblia egy lemezen) 
mellett Jókai, Mikszáth, Németh László, 
Ady, Shakespeare összes művei és a Nyu- 
gat teljes anyaga képviseli az irodalmat. 

Újdonság a Magyar Nemzet Történel- 
me című gyűjtemény, amely a legalapve- 
tőbb történelmi munkákat tartalmazza 
(Hóman-Szekfű, Szilágyi, Szalay-Baróti), 
a Magyarország Vármegyéi sorozat, a 
Gracza-féle Szabadságharc története és a 
Vasárnapi Újság 1854-1860 közötti teljes 
anyaga. A családtörténészek is gazdag kí- 
nálatból választhatnak: Kempelen és 

Egyetlen DVD-lemezen könyvtárnyi anyagot kí- 
nál az Arcanum 


Nagy Iván művei mellett megtalálják a 
Turul című, 1883-ban indult családtörté- 
neti lap teljes anyagát. 

Napjaink politikai, társadalmi esemé- 
nyei jól nyomon követhetők a frissen 
megjelent Figyelő 1996-2001, a Parla- 
menti Napló 1990-2002, a Rádió Krónika 
1999-2001 teljes szövegű adatbázisokkal. 

Komoly érdeklődésre számíthat az 
Arcanum DVD Könyvtár I., amely mint- 
egy 2 millió forint értékű könyvet, több 
mint 300 ezer könyvoldalt, 100 ezernél is 
több képet és közel 100 órányi hanganya- 
got tartalmaz, méghozzá kereshető, 


nyomtatható, felhasználható formában. A 
DVD-n többek között megtalálható a 
VersTár, Jókai, Mikszáth, Shakespeare 
összes műve, a Pannon Enciklopédia kö- 
tetei, Malonyai Magyar Népművészete, 
Marczali Képes Világtörténete, a Pallas 
Nagy Lexikon és az Osztrák Magyar Mo- 
narchia írásban és képben. 


"ui Neumann-ház 


A kulturális tárca 1997 végén alapította 
meg a Neumann János Digitális Könyvtár 
és Multimédia Központot (Neumann-házat) 
azzal a céllal, hogy az intézmény vezető 
szerepet vállaljon a magyar kulturális örök- 
ség digitalizálásában, illetve az e téren a 
könyvtárakban, múzeumokban, levéltárak- 
ban folyó tevékenység koordinálásában. 

Az alapítása óta eltelt öt év alatt a 
Neumann Könyvtár  (www.neumann- 
haz.hu) kidolgozta és folyamatosan gya- 
rapítja a magyar internetes dokumentu- 
mok online katalógusát, amelyből jelen- 
leg 150 ezer mű kereshető vissza, 40 ezer 


kortárs és klasszikus magyar irodalmi mű- 
vet digitalizáltatott és tett közzé adatbá- 
zisba szervezve saját szerverén. 

A könyvtár adatbázisba gyűjti és szol- 
gáltatja a közgyűjtemények adatait, teljes- 
ségre törekedve gyűjti és szolgáltatja a 
Magyarországon megjelenő CD-ROM-ok 
adatait, valamint szakmailag irányítja a 
Nemzeti Audiovizuális Archívum előké- 
szítésére irányuló projektet. A Neumann- 
ház ezenkívül oktatási tevékenységet is 
folytat, publikációs tevékenysége kereté- 
ben pedig négy CD-ROM-ot adott ki. A 
Neumann-ház részt vesz a digitális 
könyvtári fejlesztési koncepciók kidolgo- 
zásában, a nemzetközi szabványok adap- 
tálásában, a szerzői jogi törvény és más 
jogszabályok könyvtári alkalmazásában, 
továbbá bekapcsolódik az információs 
társadalom kiépítését — ezen belül a kul- 
turális örökség digitalizálását szolgáló — 
európai uniós K--F programokba. 

A  Neumann-ház hozta létre a 
WebkKat.hu-t, a magyar elektronikus do- 
kumentumok online katalógusát, amely 
most az INFOmarket kiállításon is megte- 


A Digitális Irodalmi Akadémia oldalain 61 kor- 
társ szerző 25 ezer művéből válogathatunk 


kinthető. A magyar internet ugyanis ma 
már olyan gazdag, hogy egyre nehezebb 
megtalálni azt, amit éppen keresünk, ami- 
re éppen szükségünk van. A keresőprog- 


ramok legtöbbször túl sok találatot hoz- . 


nak föl a képernyőre, köztük rengeteg is- 
métlődést. Nincs idő, és sokba is kerül 
sok ezer találatot végignézni ahhoz, hogy 
megtaláljuk azt az egyet, amelyik érdekel. 

Ebben segít a WebKat.hu, a magyar in- 
ternetes dokumentumok (könyvek, folyó- 
iratcikkek, képek, tanulmányok stb.) kata- 

lógusa, amelyben 2002. szeptember kö- 
zepén 150 ezer rekord található. Az adat- 
bázisban a következő szempontok alap- 
ján lehet keresni: szerző, cím, kiadó, 
megjelenési év, internetes elérhetőség 
(URL) stb. Az internetes dokumentumokat 
tartalmuk alapján is meg lehet keresni — 
így például az ,információs társadalom" 
téma szerinti keresésre rövid időn belül 
megkapjuk mindazon művek adatait, 
amelyek ebben a témakörben a hálózaton 
találhatók. A dokumentum címére kattint- 
va azonnal az eredeti, teljes művet láthat- 
juk a képernyőn. A katalógus a Neu- 
mann-ház honlapjáról, vagy a www.web- 
kat.hu címen érhető el. 

A Neumann-ház munkatársai az el- 
múlt öt év alatt 40 ezer szépirodalmi mű- 
vet digitalizáltak. Ez több mint félezer 
könyv, amely HTML formátumban ingye- 
nesen letölthető a szerverükről. Az igény 
azonban egyre nagyobb az e-book formá- 
tum iránt, ezért elhatározták, hogy ők is 
megkezdik a digitalizált könyveik e-book 
szabvány szerinti közzétételét. 

Az első e-könyvekkel az INFOmarket 

A WebKat.hu a magyar elektronikus dokumentu- 
mok online katalógusát tartalmazza 


kiállításon jelentkeznek, ahol bemutatják 
a nagy irodalmi triumvirátus — Petőfi, 
Arany és Jókai — műveiből készült e-köny- 
veiket. Mint a HTML formátumban tárolt 
művek, úgy az e-könyvek is ingyenesen 
hozzáférhetők. 

A Neumann-ház a kortárs magyar iro- 
dalomra is gondot fordít. Az 1998 tava- 
szán alapított, és azóta évről évre bővülő 
Digitális Irodalmi Akadémia (DIA) prog- 
ram (www.irodalmiakademia.hu) célja az 
akadémiai tagok teljes életművének digi- 
talizálása, adatbázisba szervezése és in- 
gyenes hozzáférhetővé tétele az inter- 
neten. 

A hónapról hónapra dinamikusan gya- 
rapodó gyűjteményben 2002-ben 61 kor- 
társ szerző 25 ezer műve található meg és 
kereshető vissza — a 
szerzők neve szerint, de akár szavanként 
is. A szolgáltatás rendkívül népszerű, a 
DIA honlap látogatóinak száma a 2000. 
májusi nyitás óta eltelt idő alatt megha- 
ladta az egymilliót. 


művek címe, a 


A Neumann-ház a DIA program kez- 
dete óta vesz részt a számítógépes szö- 
vegfeldolgozáshoz és a hálózati szolgálta- 
táshoz kapcsolódó feladatok tervezésé- 
ben és megvalósításában. A Digitális Iro- 
dalmi Akadémia Szerkesztősége 2000. 
október elejétől a Neumann-ház keretein 
belül működik. 


"ulj Westel 


Idén kilencedik alkalommal képviselte- 
ti magát az őszi Budapesti Nemzetközi 
Vásáron a Westel. Magyarország legna- 
gyobb mobilszolgáltatója a D pavilon 
403/A standján, mintegy 200 négyzetmé- 
teren fogadja a látogatókat. Itt bárki kipró- 
bálhatja az országban egyedül a társaság- 
nál elérhető mobil multimédia szolgálta- 


A Westel standján bárki élőben megtekintheti 
az MMS működését 

tást, az MMS-t. A képküldés bemutatója során a mobiltelefon- 
nal készült színes fényképeket kérésre a Westel munkatársai 
másik MMS telefonra vagy e-mail címre továbbítják. Az SMS-t 
kedvelő látogatók számára nyilvános üzenő fórumként, infor- 
mációs forrásként szolgál a Westel SMS Fala: az ehhez tartozó 
telefonszámra bármely hálózatból, akár a kiállítás területén kí- 
vülről is küldhetők rövid szöveges üzenetek. Az érdekességek 
mellett szinte a teljes előfizetéses és dominós akciós kínálatból 
választhat a látogató. 


MÜ) UPC Direct 


Éppen két éve, 2000 szeptemberében hozta létre az UPC 
Direct Magyarországon elsőként korszerű, digitális műholdas 
műsorszóró szolgáltatását, amely a hazai sokcsatornás televí- 
ziózás változatos világának részeként élen jár a minőségben és 
a kínálat bőségében. 

Az ország területén bárhol, bárki több mint 150 digitális té- 
véadást, köztük több mint tucatnyi magyar nyelvű tévécsator- 
nát nézhet az otthonában. A szolgáltató által biztosított 60 
centiméteres parabolaantennát és vevőberendezést felszerelve 
az előfizetők a legkedveltebb tévécsatornák közül válogathat- 
nak. A nagy műsorválasztékban — természetfilmek, mozifil- 
mek, gyerekműsorok, sport, sorozatok és hírek — a család vala- 
mennyi tagja megtalálhatja kedvenceit. A legmodernebb tech- 
nikai megoldásokat felvonultató digitális vevőberendezés kitű- 
nő kép- és hangminőséget nyújt, egyes csatornák műsorai 
Dolby Surround hangminőségben élvezhetők. 

A szolgáltatás elektronikus műsorfüzete segítségével az elő- 
fizetők a televízió képernyőjéről is azonnal információt kap- 
hatnak bármely csatorna műsoráról, a soron következő és a je- 
lenleg nézett műsor részleteiről, a gyermekek számára pedig 
korlátozhatják a hozzáférést. 

Most, 2002. október 31-ig kedvezményes akció keretében a 
8000 forint belépési és a 12 000 forintos szerelési díj megfizetése 
nélkül lehet csatlakozni a szolgáltatáshoz. Ráadásul szeptember 
végéig a vevőberendezés 20 ezer forintos letéti díját megtakarít- 
va válthat digitális technikára az, aki a hivatalos UPC Direct for- 
galmazóknál leadja régi, analóg műholdvevő beltéri egységét. 


"ul owerty 


A 18. életév jelentős határkő: az ifjú ember választhat és vá- 
laszthatóvá válik. A hazai informatikai vállalkozások között 
kevesen vannak olyanok, amelyek átlépték a felnőttkor küszö- 
bét. A Owerty Computer termékeit a vásárlók már 18 éve vá- 
lasztják, ami nem kis teljesítmény. A nevezetes dátumot a cég 
azzal is emlékezetesebbé kívánja tenni, hogy egy minden ko- 
rábbinál vonzóbb akcióval — multimédiás Owerty Celeron PC 
(1,1 GHz-es órajel-frekvencia, 128 Mbájt RAM, 20 GBájtos 
merevlemez-meghajtó, 32 MBájtos videómemóriával felsze- 
relt GeForce II MX 400 OEM megjelenítésvezérlő, 52-szeres 
CD-ROM-meghajtó, alaplapra integrált hangkártya, billentyű- 
zet, egér) nettó 70 ezer forint alatti áron — lepi meg a vásárlóit. 
Aki pedig ezt az árat is soknak találná, beviheti régi számító- 
gépét a Owertyhez, és a szerviz ajánlatot tesz az átépítésre. 

PC-S ÚJDONSÁGOK 


Trend 


Oszi tárlat 


A nyári uborkaszezon végén elkezdtek szivárogni 
az első hírek a PC-világ őszi újdonságairól. 
Szeptember, október folyamán egyre szaporodnak 
a termékbejelentések, hogy aztán november közepén elérjék 
tetőpontjukat. Ekkor rendezik ugyanis a világ legjelentősebb 
informatikai kiállítását, a Las Vegas-i Comdexet. 


indenekelőtt nézzük meg, milyen 
mM újdonságokkal rukkolt elő az évek 

óta kíméletlen küzdelmet folytató 
két processzorgyártó, az Intel és az AMD. 
Az előbbi augusztus végén dobta piacra 
Pentium 4-esének 2.8 GHz-es órajel-frek- 
venciájú változatát (2,66, 2,6 és 2,5 GHZz- 
en működő változatok ugyancsak megje- 
lentek), és bejelentette, hogy a 3 Ghz-es 
bűvös határt átlépő következő Pentium 4- 
es már 90 nanométeres (0,09 mikronos) 
technológiával készül majd. 

A jelenlegi lapkákat 0,13 mikronos 
technológiával gyártják (a mikron a milli- 
méter ezredrésze). A gyártási méret a szi- 
líciumszeleten lévő vezetékek szélességé- 
re utal, és minél kisebb, annál több tran- 
zisztor helyezhető el egységnyi felületen. 
Ennek eredményeképpen gyorsabb, ol- 
csóbb és kisebb energiafogyasztású pro- 
cesszorok készíthetők. Az új technológiát 
várhatóan 2003 második felében kezdik 
el alkalmazni az Intel világszerte megta- 
lálható mintegy tucatnyi üzemében. 

Az új lapkák megjelenése után, szep- 
tember elején drasztikusan csökkentette a 


"  Villámkezűeknek 
készült a Radeon 
9700 Pro 


t 

régi processzorok árát az Intel: a 24 
GHz-es Pentium 4 több mint 50 százalék- 
kal lett olcsóbb, a többi modellnél 25-40 
százalékos az árcsökkenés. 


Athlonok harcra készen 


Az AMD az Athlon XP 2400- és 
2600-- jelű lapkákkal válaszolt az új 
Pentiumokra, levitte a régebbi Athlonok 
árát, és bejelentette: egy tajvani céggel 
együttműködve a közeljövőben szintén 
megkezdi a 90 nanométeres technológiá- 
jú lapkák készítését. Bár pontos időpontot 
nem tett közzé, az a tény, hogy mindösz- 
sze két héttel az Intel bejelentése után fel- 
vette a kesztyűt az AMD, mindenképpen 
azt jelzi, hosszú háborúra — és egyre na- 
gyobb teljesítményű, folyamatosan csök- 
kenő árú processzorokra — számíthatunk. 

Az 1999-ben még csupán 6-7 százalé- 
kos piaci részesedéssel rendelkező AMD 
mára 16 százalékra tornázta fel magát, 
igaz az utóbbi időben 2,5 százalékot visz- 
szaesett. Részesedésük számottevő növe- 
kedését várják attól a szerződéstől, ame- 
lyet a Hewlett-Packarddal kötöttek a kö- 
zelmúltban. Ennek keretében a Compag 


megvásárlásával a világ legnagyobb PC- 
gyártójává előlépett Hewlett-Packard az 
AMD lapkáival felszerelt üzleti PC-ket és 
kiszolgálógépeket dob piacra. A Compag 
és a Hewlett-Packard korábban is hasz- 
nálta az AMD lapkáit, de csak az otthoni 
felhasználóknak szánt gépekben. A piac 
83 százalékát magáénak tudó Intel domi- 
nanciája tehát egyelőre nem forog ve- 
szélyben. 

A gyorsabb processzorokhoz, a jövő 
alkalmazásaihoz nagyobb adatátviteli se- 
bességű adatsín dukál. Augusztusban tette 
közzé a PCI sín utódjának, a soros tech- 
nológiájú PCI Expressnek a specifikációját 
a szabványt támogató iparági csoport. A 
továbbfejleszthető technológiájú sín első 
megvalósításában 2.5 GBájt/5-os átviteli 
sebességet kínál (ez 5 GBájt/5-ig növelhe- 
tő), ami több mint kétszerese a PCI sebes- 
ségének. Szoftverkompatibilis elődjével, 
de a hozzá illesztett új bővítőkártyák nem 
működnek a PCI-foglalatban. 

Nemsokára elkészül az AGP 3.0-s 
szabvány is, amely lehetővé teszi az adat- 
áramlást a központi memória és a 
megjelenítésvezérlő között. 


00 81: . hd 

Lenyűgöző térhatás 

Aki a leggyörsabb videókártyára vá- 
gyik, vessen egy pillantást az ATI Radeon 
9700 Pro jelű megjelenítésvezérlőjére. A 
nyolcszoros AGP illesztésű, 128 Mbájt 
videótárral —— ellátott, — DirectX 9.0- 
kompatibilis kártyára egyidejűleg két mo- 
nitor köthető. Ezeknek nem szükséges 
azonos felbontással és képernyő-frissítési 
frekvenciával működniük. 

Gyorsaságban nem veszi fel a versenyt 
a Radeonnal a Matrox-féle Parhelia, párját 
ritkítja viszont az a szolgáltatása, hogy a 
játékokat három képernyőn élvezhetjük. 
Az egész szobát betöltő, térhatású élmény 
ígérete a gyártó reményei szerint megnyit- 
ja majd a szenvedélyes játékosok pénztár- 
cáját. A 600 MHz-es frekvencián működő 
Parhelia videómemóriája 128 Mbájtos, 

maximális felbontása 2048x1536 képpont, és akár tízbites 
színmélységgel is megjeleníthetjük a képeinket. Windows 2000 
és XP alatt használható, minden bizonnyal hamarosan elké- 
szülnek a Windows 98- és Me-vezérlők is. 


Gyorsuló tárolók 


Sokak körében népszerű a számítógépek közötti adatátvitel- 
re, illetve adatmentésre kiválóan használható, lomega-féle Zip- 
meghajtó. Először 250 megabájtosra emelte terméke eredeti 
100 megabájtos lemezkapacitását a cég, most egy óriási ugrás- 
sal lemezenként 750 megabájtra növelte a tárolóterületet. Így 
merevlemez-archiváláskor nem kell a kisebb kapacitású leme- 
zeket cserélgetni. Az adathordozó lemez fizikai méretei nem 
változtak, a nagyobb kapacitást az adatsűrűség növelésével ér- 
ték el. A megújult Zip-meghajtó gyorsabban pörgeti a lemeze- 
ket, olvassa a régebbi, 100 és 250 megabájtos adathordozókat, 
írni azonban csupán az utóbbira tud. USB 2.0-s csatolójának 
köszönhetően adatátviteli sebessége eléri a 7.5 MBájt/5-ot. 

Úgy tűnik, az optikai meghajtók sebességnövekedésének 
csupán a lemezek tűrőképessége szab határt. A Plextor leg- 
újabb CD-újraírója, a PlexWriter 48-szoros sebességgel ír/ol- 
vas és 24-szeres sebességgel ír újra, átlagos elérési ideje keve- 
sebb mint 65 ezredmásodperc. Ilyen sebességnél kevesebb, 
mint 3 perc alatt fel lehet írni egy teli CD-t. És itt jön a bökke- 
nő: azért, hogy a meghajtó ne használódjon el idő előtt, ki- 
sebb legyen a zaja és ne törje darabokra a sérült vagy gyen- 
gébb minőségű lemezeket, a gyártó 40-szeresre korlátozta az 
olvasási sebességet. 


Friss programok 


Október táján jelennek meg a Symantec különféle segéd- 
programjainak 2003-as változatai, amelyek néhány újdonsá- 
got tartalmaznak a korábbi kiadásokhoz képest. 

Alkalmazkodva a körülményekhez, a Norton AntiVirus 
2003 a manapság legtöbb gondot okozó férgekre összpontosít- 
ja erejét. Új féregírtó módszere folyamatosan figyeli a levele- 
zésünket, és elpusztítja az önmagukat automatikusan postázó 
gonosztevőket. Egyre többen használják az üzenetküldő szol- 
gáltatásokat (például az AOL Instant Messengert), és hogy ne 
fertőződjenek meg a levelekhez esetleg csatolt vírusokkal, az 
AntiVirus gondosan átvizsgálja a levélmellékleteket. 

Más programokban már meglévő új funkciókkal bővült a 
tűzfalprogramot, szülői felügyeletet, adatvédelmi szolgáltatá- 
sokat és vírusellenes védelmet tartalmazó Norton Internet 
Security programcsomag. A Spam Alert modul a kéretlenül ér- 
kező levelektől szabadít meg minket, míg az Ad Blocking a 
weboldalakat ellepő reklámok letöltését akadályozza meg. 

Régi felhasználói igényt elégített ki a Symantec azzal, hogy 
windowsos felülettel látta el a lemezarchiválásra használatos 
Ghostot, amely azonban továbbra is a DOS-ban dolgozik. 
Pontos másolatot, úgynevezett lemez image-t készít a merev- 
lemezről, amelyről probléma esetén visszaállítható a teljes 
adatszerkezet, nincs szükség a Windows és az alkalmazások 
újratelepítésére. Archiválásra használhatunk viszont külső, 
USB- és FireWire-illesztésű tárolókat, hálózati meghajtókat, 
valamint CD-R- és DVD-R-lemezeket is. M. CS. 

SZÉLESSÁVŰ INTERNET 


Kibertéri száguldás 


internet 


A technológia fejlődésével az internet kezdi kinőni 
a kezdeti, főként a kicsiny sávszélességből eredő 
gyermekbetegségeket. Ma már a gyors, 
úgynevezett szélessávú internet-hozzáférés 
nem úri huncutság, hiszen technikailag egyre több helyen 
elérhető, miközben ára is elfogadható szintre süllyedt. 


ton történő szörfözés sok szempont- 

ból eltér egymástól, ám abban meg- 
egyeznek, hogy a hagyományos modem 
után bizony valódi száguldást jelentenek 
a kibertérben. 


A ADSL és a kábeltelevíziós hálóza- 


Száguldás ADSL-lel 


Új találmány dobogtatta meg egy évti- 
zeddel ezelőtt az internetezők, közülük is 
főként a világhálóról nagy mennyiségű 
anyagot letöltők szívét. Az ADSL (Asym- 
metric Digital Subscriber Line) technoló- 
gia azóta kiforrt, piacképes áruvá érett, 
sőt már Magyarországon is megrendelhe- 
tő. De mi is az ADSL, és mennyiben nyújt 
többet a már megszokott internet-hoz- 
záférési technológiákhoz képest? 

Az ADSL legszembetűnőbb előnye, 
hogy a rézkábelekből a normál telefon- 
kapcsolat átviteli sebességének 7-szeresét 
képes kisajtolni. Eszerint a meglévő háló- 
zatokat különösebb beruházás nélkül oly 
mértékben lehet felturbózni, ami koráb- 
ban elképzelhetetlennek tűnt. A sebesség- 
különbség oka, hogy míg a normál tele- 
fonkapcsolat mindössze 0-3,4 kilohertzes 
frekvencián használja a rézkábelt, az új 
technológia 1 megahertzes tartományban 
működik. Ez a sávszélesség ráadásul 
aszimmetrikusan megosztott, azaz kilenc- 
tizede a felhasználó felé irányuló, míg 
egytizede a kimenő forgalom részére van 
fenntartva. Ez is mutatja, hogy az ADSL a 
bejövő forgalmat. preferálja, így elsősor- 
ban azoknak hasznos, akik fájlokat tölte- 

esz tét 98 v tö eza enm ee met 


Az Axelero viszonylag kedvező áron kínál ADSL 
előfizetést az otthoni felhasználóknak is 

nek le, vagy egyszerűen csak barangolnak 
a világhálón, míg a webszervert üzemel- 
tetőknek, akik főként a másik irányt hasz- 
nálják, kevésbé praktikus. Az ADSL másik 
nagy előnye a gyorsaság mellett, hogy az 
adatok digitális továbbítása, illetve a be- 
szédtovábbítás egy időben egymástól füg- 
getlenül is végbemehet, így akár egy idő- 
ben lehet internetezni és beszélgetni, 
vagy ami főként a cégek számára lehet 
hasznos, faxolni. Szintén az ADSL mellett 
szól, hogy az internet-hozzáférésnél sem 
idő-, sem adatmennyiségi korlát nincs, rá- 
adásul a felcsatlakozás is lényegesen 
gyorsabb, mint a hagyományos modemes 
kapcsolat esetében. 


Kábel - jelen és jövő 

A koax kábel hallatán a legtöbben va- 
lószínűleg a kábeltelevízióra gondolnak, 
legalábbis egyelőre. Külföldi, főként az 
egyesült államokbeli példa szerint azon- 


ban a kábel szerepe a jövőben nálunk is 
felértékelődik, a lakásokba ugyanis a leg- 
több kommunikációs szolgáltatás ily mó- 
don jut majd be, így telefonálhatunk, 
internetezhetünk és persze tévézhetünk 
egyazon dróton keresztül. A kábelszolgál- 
tatók jövőjét így nem is annyira a televí- 
zió, mint inkább a távközlési szolgáltatá- 
sok jelentik, amelyek beindítására azon- 
ban a Matáv és az LTO-k koncessziós 
szerződésének lejártáig várni kell. 

Internetes berkekben ma már nem új- 
donság a kábelen keresztüli szörfözés, 
ami a telefontarifák árait nézve valószínű- 
leg egy darabig nem is kerül le a napi- 
rendről. A kábel legnagyobb előnye, hogy 
mivel nem telefonvonalon kapcsolódunk 
a szolgáltató szerveréhez a telefonért nem 
kell külön fizetni, a havidíj pedig állandó, 
függetlenül a forgalomtól. Az sem elha- 
nyagolható, hogy a koax kábel adatátvite- 
li sebessége többszöröse a telefonvonalé- 
nak, azaz a modemes, maximum 56 kb/s 
helyett elérheti a 8-10 Mb/5-ot is. 

Az igazsághoz persze hozzátartozik, 
hogy a valós idejű letöltések gyorsaságát 
mindig a hálózat leggyengébb láncszeme 
határozza meg, hiszen a hálózatból kime- 
nő vonalak sávszélessége általában ki- 
sebb. A kábelen keresztüli internet-szol- 
gáltatás bár hosszú távon kifizetődő, az 
egyszeri befektetés mégis magas, ugyanis 
a hozzáféréshez szükség van egy kábel- 
modemre az antennakimenet és a számí- 
tógép közé, valamint egy Ethernet-kár- 
tyára a komputer belsejében. A kábeles 
hozzáférés sajátossága, hogy a sávszéles- 
ség aszimmetrikus, azaz a már említett 10 
Mbps a letöltési sebesség, míg a másik 
irányban lényegesen kisebb, körülbelül 
200 kbps és 2 Mbps közötti sávszélesség- 
re lehet számítani. A másik nem elhanya- 
golható tulajdonsága, hogy az említett 
sávszélességet a felhasználók megosztva 
kapják, ha tehát sokan vannak fenn a 
neten, akkor bizony komolyabb vissza- 
esésre számíthatunk. 

F.N. 

BESZÉLGETÉS KELE ANDRÁSSAL, A HUNGEXPO RT. KIÁLLÍTÁSI IGAZGATÓJÁVAL 


sár 


Az őszi vásári időszak kiemelkedő eseménye, 
az INFOmarket számítástechnikai kiállítás, 
idén térben és időben elválaszthatatlanul 
a Budapesti Nemzetközi Vásárhoz kapcsolódik. 
A vásár kulisszatitkairól Kele Andrást, 

a Hungexpo Rt. kiállítási igazgatóját kérdeztük. 


—- A Budapesti Nemzetközi Vásár látogatói 
által régóta hiányolt témakört pótol idén az 
INFOmarket, a Hungexpo Rt. új kiállítása. 
Milyen témákat ölel fel a rendezvény? 


—- Az információtechnológiai és tele- 
kommunikációs piac, valamint a szóra- 
koztatási célú szoftverfejlesztés és mobil- 
kommunikáció újdonságait szeptember 
13-19. között a családokra és az otthonra 
koncentráló BNV-vel egy időben csodál- 
hatja — és vásárolhatja — meg a nagykö- 
zönség a Budapesti Vásárközpontban. Az 
első alkalommal jelentkező kiállítás 35 
kiállító részvételével, mintegy 900 négy- 
zetméteren zajlik, a D pavilonban. 
Ugyanitt látható még az INTERSOUND 
Szórakoztatóelektronikai és Autóhifi kiál- 
lítás is. 


— 1995 óta dolgozik a Hungexpo Rt.-nél, az 
informatikai és a járműipari kiállítások irányí- 
tását pedig 2002 áprilisától vette át. Miben 
tér el a mostani kiállítás a korábbi INFO 
szakkiállítástól? 


- A Hungexpo újrapozícionálta a ko- 
rábbi INFO kiállítást, mégpedig úgy, hogy 
két részre bontotta, és a két különálló ren- 
dezvényt más-más időpontokra szervezte. 
Így született meg a két új rendezvény: az 
INFOmarket, amely a nagyközönségnek 
szól, valamint az INFOtrend, amely a 
szakmának szól, október 29. és 31. kö- 
zött. Utóbbi a gazdasági életben dolgozó 
döntéshozók és előkészítők számára szer- 
vezett konferencia-alapú szakkiállítás. A 
kiállítókkal és a szakmai szervezetekkel 
folytatott konzultáció alapján választottuk 

ketté az INFO-t, amely tematikájában 
nem sokat változott. 


— Mire számíthatnak a kiállításra látogatók? 


- Nagyon sok élmény és hatás éri az 
idelátogatót, de éppen ez az erénye egy 
nagyközönségnek szervezett rendezvény- 
nek; remélhetőleg sok embert sikerül ide- 
vonzani. Nagyon gazdag kísérőprogram 
társul mind a két rendezvényhez. Az 
INFOmatrket elsősorban a fiatalabb kor- 
osztályt célozza, amit az itteni kísérő- 
programok is bizonyítanak. Ez a kiállítás 
bőven kitölt egy napot néznivalóval. A 
hét nap alatt számos kísérőprogram, szín- 
padi produkció, kedvezményes vásárlási 
lehetőség teszi valódi élménnyé a vásárt. 


— Mi érdekelheti a fiatalokat a kiállításon? 


— Az INFOmatrket kiállítói köre lénye- 
gében a nagyközönséget célozza meg: a 
vásáron kiemelt helyet kap a szórakoztató 
célú szoftverfejlesztés és a játékprogram 
tematika, s ebből egyértelműen követke- 
zik a látogatói célcsoport: elsősorban a 
felnövekvő fiatal nemzedék, akik naponta 
találkoznak a számítástechnikával és a te- 
lekommunikációval. Persze azokra a csa- 
ládokra is számítunk, akik a BNV törzskö- 
zönségét alkotják. 


— Az INFOmatrket internetes oldalain a kiállí- 
tók listáján kívül milyen egyéb szolgáltatáso- 
kat kínálnak a nagybecsűnek? 


— Lépést tartva a technológia fejlődésé- 
vel, szeretnénk megkönnyíteni ügyfeleink 
és látogatóink számára a kiállítással kap- 


csolatos ügyintézést. Az Infoközpontban 


folyamatosan bővülő szolgáltatásokat 
nyújtunk, ezek között említhetők a külön- 
féle információk, a jelentkezési lapok, a 
szerződések letöltési lehetősége, a kiállí- 
tásokra való előjelentkezés, a gyorsabb 
közvetlen kapcsolat az illetékes szerveze- 
ti egységgel, később ezeket követik az 
online kitölthető megrendelések, a szer- 
ződések, a jegy-előrendelés. 


— A Budapesti Nemzetközi Vásár — Magyar- 
ország legnagyobb vására — általában gaz- 
dag kísérőprogramokkal várja a nagyérde- 
műt. Ezzel párhuzamosan milyen különleges 
programokkal szolgál az INFOmarket? 


- Az információtechnológiai és tele- 
kommunikációs vásár szórakoztató prog- 
ramjai elsősorban a számítógépen felnö- 
vő fiatal generáció igényeihez igazodnak. 
Itt kerül sor a középiskolás korosztály szá- 
mára jól ismert stratégiai csapatjáték, a 
Counter-Strike Országos Bajnokság dön- 
tőjére, amelyről a Fix.Tv is tudósít. Érde- 
kességként jegyzem meg, hogy ugyanezt 
a taktikai játékot használja a brit hadsereg 
a kiképzés során. A 100 m-es standon 
2x5 hálózatba kötött számítógép áll a ver- 
senyzők rendelkezésére, 2x3 gép pedig 
lehetőséget ad a látogatóknak a játék ki- 
próbálására. A játék közben fejhallgatón 
kommunikálhatnak egymással a csapat- 
társak. Az összesorsolt csapatok 30 per- 
cenként váltják egymást, így naponta 16 
csapat egyenes ági küzdelméből 2 csapat 
jut tovább a döntőbe, melyre az utolsó 
napon -— szeptember 19-én, 17 óra 30 

perckor — kerül sor. Az 5 fős középiskolai csapatok iskolájukat 
képviselve jelennek meg a versenyen, a győztes csapat öt 
GeForce4 Titanium 4600 videokártyával gazdagodik, ráadásul 
500 ezer forint támogatást szerez iskolájának a Hungexpo Rt. 
szakképzési alapjából, továbbá megmérkőzhet a Danubius 
Rádió műsorvezető csapatával. A komputeres játék kipróbálá- 
sára a helyszínen érdeklődőknek is lehetősége nyílik (bővebb 
információ és jelentkezés: www.counter-strike.atom.hu). 

Az Imperium Galaktika, a külföldön is nagy sikert aratott űr- 
stratégiai játék készítői a kiállításon mutatják be szeptemberre 
elkészülő új virtuális játékukat, a Haegemoniát. Ez a magyar 
fejlesztésű és magyar nyelven is megjelent szoftver alapvetően 
a világpiacra készül. 

A nézelődés és a vásárlás izgalmait a Cyber kávézóban, a D 
pavilon 402/C standján pihenhetik ki a látogatók. 

A CyberCafeSystem2001 egy rendkívül intelligens, adatbá- 
zis-hátterű, prepaid chipkártyás szolgáltatások üzemeltetésére 
kifejlesztett technológia. A rendszer egyedülállóan ötvözi az in- 
ternetes, a chipkártyás és a érintőképernyős technológiákat. A 
Cyber-Kávézó szolgáltatásain keresztül ennek egyik lehetséges 
alkalmazási területét mutatják be. A rendszer szakszemélyzet 
felügyelete nélkül is üzemeltethető. Az adatbázis háttér alkal- 
massá teszi arra is, hogy a rendszerrel üzemeltetett szolgáltatá- 
sok a földrajzi elhelyezkedéstől függetlenül, egységes (fran- 
chise) rendszerben is működhessenek. A kiállításon regisztráló 
látogatókat egy chipkártyával lepik meg, amely fél óra ingyenes 
internet hozzáférést biztosít számukra a Cyber-Kávézóban. 


— A kiállítás egyik érdekessége az ingyenes digitális irodalmi könyv- 
tár, a Neumann János Könyvtár és Multimédia Központ Kht. stand- 
ján. Milyen ingyenes szolgáltatásokat kínál ez a Multimédia Köz- 
pont? 


— Az 1997 végén létrejött intézmény rendeltetését a kulturá- 
lis javak védelméről szóló törvény fogalmazza meg. A köz- 
hasznú társaság elsődleges feladata a kulturális örökség digita- 
lizálásában való részvétel, az e téren a közgyűjteményekben 
folyó munkálatok koordinálása, valamint a kulturális örökség 
digitalizálására épülő hálózati szolgáltatások nyújtása. 

Az intézmény tevékenységének középpontjában a digitális 
könyvtári szolgáltatások állnak, ezeket követi a digitalizálási 
tevékenység és a gyűjteményépítés. 

A Neumann Könyvtár saját gyűjteményéből 40 ezer kortárs 
és klasszikus magyar irodalmi mű tölthető le ingyenesen. Ki- 
emelkedő jelentőségű a Digitális Irodalmi Akadémia program, 
amely 61 kortárs író és költő teljes életművét teszi hozzáférhe- 
tővé. A klasszikusok gyűjteménye is folyamatosan gyarapodik, 
jelenleg 32 költő összes verse és további 52 könyv szövege ér- 
hető el a www.neumann-haz.hu címen. 


— A kiállításon való tájékozódásban milyen eszközök segítik a láto- 
gatót? 


— A D pavilonban e-Info Pont néven több internet- és adat- 
bázis-alapú, speciális szolgáltatásokra kifejlesztett érintőképer- 
nyős terminált telepítettünk, amelyek alkalmasak nagy forgal- 
mú nyilvános helyeken, széleskörű tájékoztató információk 
megjelenítésére. Viszont aki előrelátó, megnézheti az inter- 
neten a cégek által kínált portékákat előre. Vv. P. 

" EGÉSZSÉG 


Sok szó esik manapság a mobiltelefonok egészségre 
gyakorolt hatásairól. Az emberek, bár egyre többen használnak 
mobiltelefont, bizalmatlanok, ami nem meglepő, hiszen nap, 
mint nap egymásnak ellentmondó hírek kapnak szárnyra, 
hol károsnak, hol ártalmatlannak minősítve 
a mobiltelefóniában alkalmazott elektromágneses tereket. 


sok esetben tényként állítanak be . 


Ms -s megjelenő publikációk 


olyan dolgokat is, amelyeket a tudo- 
mányos kutatás még nem igazolt. Az el- 
lentmondások legfőbb oka, hogy a 
mobilok tömeges elterjedésével a kérdés 
népegészségügyi problémává dagadt, így 
természetesen az ezzel kapcsolatos infor- 
mációk hírértéke is megnőtt. A bizonyta- 
lanság másik oka, hogy míg a nagyfeszült- 
ségű távvezeték, a háztartási villanyveze- 
ték, az otthon használatos elektromos ké- 
szülékek és villanymotorok keltette 50 
Hz-es, úgynevezett kisfrekvenciás sugár- 
zásnak a hatásait évtizedek óta vizsgálják, 
mivel a mobiltelefon viszonylag új esz- 
köz, megbízható eredmények még nem 
minden területen születtek. 
Az ENSZ Egészségügyi Világszerveze- 
tének (WHO) állásfoglalása szerint a bá- 


gárzása akár agytumort is okozhat 

zisállomások lakosságot érintő sugárzása 
elhanyagolható, így egészségkárosító ha- 
tásával sem kell számolni. A mérhető su- 
gárzási szint ugyanis már az antennától 
néhány méterre is olyan alacsony, hogy 
az még a legszigorúbb határértékeket sem 
közelíti meg. A nagyságrendeket jól érzé- 
kelteti, hogy egy mikrohullámú sütőtől 40 
centiméterre négyszer nagyobb sugárzást 
mérhetünk, mint egy bázisállomás anten- 
nájától tíz méternyire. Az antennák rá- 
adásul nem lefelé, hanem oldalirányba 
sugároznak, így a sugárzási szint még 
közvetlenül alattuk is rendkívül csekély, 
és a távolsággal négyzetesen csökken. 


A mobiltelefon hatásai 


Míg a bázisállomásokat a tudományos 
világ egyöntetűen veszélytelennek tartja, 
addig a maroktelefonok hatásairól a mai 
napig nem alakult ki hasonlóan egységes 
álláspont. Mindenesetre biztató, hogy bár 
a mobiltelefonok rádiófrekvenciás sugár- 
zása hatással van az élő, így az emberi 
szervezetre, azt, hogy ez káros lenne, ed- 
dig nem sikerült bizonyítani. Az ezzel 
kapcsolatos kutatások — több mint kétszáz 
kutatási program világszerte — gőzerővel 
folynak. A vizsgálatok legfontosabb fel- 
adata kideríteni: rákkeltő-e a mobiltelefon, 
okozhat-e változásokat az agyműködés- 
ben, míg a harmadik terület a népesség 
megbetegedési és halálozási adatainak 
elemzéséből próbál információkhoz jutni. 

A legtöbb kutatási eredmény szerint a 
mobiltávközlésben alkalmazott sugárzás 


Mit okoz a mobilom? 


nem rákkeltő. Az eddig napvilágot látott 
eredmények nem bizonyították, hogy a 
rák kialakulására vagy más eredetű, már 
kialakult daganatok fejlődésére hatással 
lenne ez a fajta sugárzás. 


Közvetlen sugárzás 


A fülhöz tartott mobiltelefon sugárzá- 
sának 40-60 százalékát az agy nyeli el, 
így azután egész sor kutatás foglalkozik 
ennek esetleges hatásaival. Kézenfekvő 
ugyanis, hogy az agyszövet, amely maga 
is elektromos jeleket kelt és hullámokat 
bocsát ki, különösen érzékenyen reagál a 
mobilok elektromágneses terére. Az eddi- 
gi eredmények szerint azonban a rövid 
idejű hatások, ha kimutathatók is, nem 
olyan mértékűek, hogy befolyásolják az 
agyműködést. 

Alan Preece úgynevezett emlékezet- 
vesztési kísérlete azonban érdekes ered- 
ményt hozott, ugyanis a mobiltelefonoké- 
hoz hasonló mikrohullámok lerövidítették 
az önkéntesek reakcióidejét, azaz gyor- 
sabban reagáltak, mint akiket nem ért su- 
gárzás. Preece szerint ez azzal magyaráz- 
ható, hogy a mikrohullámok az agy látás- 
sal és beszéddel kapcsolatos területeinél 
felgyorsítják az elektronos jelek áramlását. 
Ráadásul a kísérleteknél nem digitális 
(GSM), hanem analóg telefont modellez- 
tek, ami nagyobb teljesítményű, mint a je- 
lenleg kapható korszerű mobilkészülékek. 

Egy hároméves, a Bajorországi Környe- 
zetvédelmi Minisztérium megbízásából 
készült kísérlet szintén nem talált bizonyí- 
tékot arra, hogy a mobiltelefon bármilyen 
hatással lenne az agyhullámokra. 

Hazánkban az Országos Sugárbiológi- 
ai és Sugár-egészségügyi Kutató Intézet 
(OSSKI) egészséges emberek agyi elektro- 
mos tevékenységét és keringését vizsgálta 
telefonálás közben. A magyar kutatók 
sem találtak értékelhető különbséget az 
agy telefonoldali, illetve attól távolabb 
eső felének működése között. 

FÜLÖP NORBERT 


www.computerpanorama.hu 


Készítsen sajat LD- tr 


LL E 


az elsők között, az otthonában 
kapja meg az újságot, 

a lobozos LG CD-ú 
adunk extrákkal. 


LG GCE-8400B CD-újraíró 
(40x CD-író, 12x CD-újraíró, 40x CD-olvasó) 
2 év garanciával! 

